Doložka vybraných vplyvov

A.1. Názov materiálu: Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony

      Termín začatia a ukončenia MPK: 9.7.2012 - 27.7.2012

A.2. Vplyvy:

	Pozitívne* 	Žiadne*	Negatívne*	
1. Vplyvy na rozpočet verejnej správy
			x	
2. Vplyvy na podnikateľské prostredie – dochádza k zvýšeniu regulačného zaťaženia?	x		x	
3. Sociálne vplyvy 
- vplyvy  na hospodárenie obyvateľstva,
- sociálnu exklúziu,
-  rovnosť príležitostí a rodovú rovnosť a vplyvy na zamestnanosť	x			
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky  

Navrhnutou novelou Zákonníka práce sa spresňujú viaceré ustanovenia, ktoré sa týkajú regulácie pracovnoprávnych vzťahov ako aj v súlade s Programovým vyhlásením vlády SR na roky 2012-2016 sa menia a dopĺňajú niektoré pracovnoprávne inštitúty. Ide napr. o zrušenie výnimky z obmedzenia reťazenia pracovných pomerov na určitú dobu v prípade zamestnancov agentúry dočasného zamestnávania, zmenu v reťazení pracovných pomerov na určitú dobu, zavedenie účasti zástupcov zamestnancov pri skončení pracovného pomeru, upravenie súbeh výpovednej doby a odstupného (zavedenie povinného súbehu výpovednej doby a odstupného v zákonom stanovených prípadoch), zrušenie možnosti odchylného dojednania cez kolektívnu zmluvu podľa § 230 ods. 2, t.j. umožňuje sa len pre zamestnanca výhodnejšie odchýlenie sa.

Predpokladá sa, že navrhovaná právna úprava bude mať vplyv na podnikateľské prostredie z hľadiska zvýšenie regulačného zaťaženia, ktorého cieľom je viac vybalansovať postavenie zamestnanca a zamestnávateľa v pracovnoprávnych vzťahov v porovnaní s predchádzajúcou právnou úpravou. Vyvážený vzťah zamestnanca a zamestnávateľa vytvára predpoklady na tvorbu trvalo udržateľného rastu kvality života občanov. Zároveň návrh bude mať aj pozitívny vplyv na podnikateľské prostredie a to spresnením viacerých ustanovení, ktoré vyvolávali dodatočné náklady z hľadiska nejednoznačnosti ich aplikácie v praxi. Zároveň sa navrhuje sa stanoviť tzv. zúčtovacie obdobie pre konto pracovného času až na 36 mesiacov (pri zachovaní povinnosti, aby pracovný čas vrátane práce nadčas nepresiahol najviac v 12 mesiacov 48 hodín), čím sa zvyšuje flexibilita využívania tohto nástroja a umožňuje sa lepšie prispôsobenie sa výkyvom v potrebe práce.

Finančný vplyv je možné očakávať v súvislosti so súbehom odstupného a výpovednej doby. V prípade ostatných ustanovení Zákonníka práce bude finančný vplyv na rozpočet verejnej správy marginálny (vrátane úpravy mzdového zvýhodnenie za nočnú prácu v čase od 22.00 do 6.00 namiesto do 5.00). Náklady spojené so zmenami sa zabezpečia v rámci limitov výdavkov kapitol štátneho rozpočtu zabezpečených v návrhu rozpočtu verejnej správy na roky 2013 až 2015. 

Nepredpokladá sa, že navrhovaná právna úprava bude mať vplyv na životné prostredie a na informatizáciu spoločnosti.  

Predpokladá sa pozitívny vplyv na  práva a postavenie zamestnancov, zvýšenie ich ochrany v pracovnoprávnych vzťahoch a zabezpečenie ich pracovnoprávnych práv.

Vplyvy na rozpočet verejnej správy:

K čl. I

Negatívny vplyv návrhu zákona možno predpokladať u zamestnávateľov, ktorí zamestnávajú zamestnancov vykonávajúcich prácu vo verejnom záujme, z dôvodu zavedenia súbehu výpovednej doby a odstupného. Kvantifikácia dopadu zavedenie súbehu výpovednej doby a odstupného je uvedená v prílohe k doložke vybraných vplyvov.

K čl. II - VI

Návrh nebude mať vplyv na rozpočet verejnej správy.

A.4. Alternatívne riešenia

A.5. Stanovisko gestorov